વરણામા પોલીસે ગોગલની હત્યામાં શકમંદ મનાતા પાંચેયની પુછપરછ કરી હતી. પરંતુ તમામ પાંચ વ્યકિતઓ હત્યામાં સામેલ ન હોવાનું જણાતા વરણામા પોલીસે લોકલ ક્રાઇમ બ્રાંચની મદદ લઇ ગોગલના ભૂતકાળ અને તેના પ્રેમ પ્રકરણની દીશામાં તપાસનો દોર શરૂ કર્યો હતો. જેમાં લોકલ ક્રાઇમ બ્રાંચને ગોગલની હત્યા તેની વડોદરામાં રહેતી પ્રેમિકાએ તેની સાથે નોકરી કરતા નર્મદા જિલ્લાના એક વ્યકિતની મદદ લઇને કરી હોવાની વિગતો સપાટી ઉપર આવી હતી.